Ίλιγγο και εύλογα ερωτηματικά προκαλεί το συνεχές «πήγαινελα» των βουλευτικών τροπολογιών στη Βουλή. Το τελευταίο ευτράπελο σημειώθηκε με τροπολογία των βουλευτών του ΣΥΡΙΖΑ, Σπύρου Λάππα, Σταύρου Αραχωβίτη, Παναγιώτας Βράντζα και Παναγιώτας Κοζομπόλη, την οποία το κόμμα τους είχε καταγγείλει παλαιότερα ως «σκάνδαλο» και μόλις τον περασμένο Μάρτιο ο ίδιος ο πρωθυπουργός «αντισυνταγματική και με τη βούλα παρέμβαση στη Δικαιοσύνη». Οι πληροφορίες μάλιστα θέλουν αφού το διαπίστωσαν να την απέσυραν άρον άρον πριν το θέμα προσλάβει μεγάλες διαστάσεις.Η τροπολογία αφορά στην αναστολή διώξεων κατά προέδρων και διοικήσεων αγροτικών συνεταιρισμών έως ότου ολοκληρωθεί η εκκαθάριση ή η πτώχευσή τους και κατατέθηκε στο νομοσχέδιο του Υπουργείου Περιβάλλοντος για τον χωροταξικό σχεδιασμό, που ψηφίζεται απόψε από την Ολομέλεια. ,Συγκεκριμένα αφοράοι οποίες προβλέπουν ατομική και αλληλέγγυο ευθύνη φυσικών προσώπων με νομικό πρόσωπο, προσωπική κράτηση, διοικητικά μέτρα, διοικητικές κυρώσεις, διοικητικές ποινές, ποινική και αστική ευθύνη για την μη καταβολή παντός φόρου».Ιδιαίτερο ενδιαφέρον έχει το γεγονός ότι η τροπολογία ήταν πανομοιότυπη με άλλη που είχε επιχειρήσει να περάσει στα τέλη του 2013 επί κυβέρνησης Σαμαρά και την οποία το κόμμα τους είχε καταγγείλει, με τη Ζωή Κωνσταντοπούλου μάλιστα ως βουλευτή του ΣΥΡΙΖΑ να την περιλαμβάνει στη Μαύρη Βίβλο που είχε επιμεληθεί για τον ΣΥΡΙΖΑ με τα «σκάνδαλα» του Αντώνη Σαμαρά, αποδίδοντάς της τότε τον τίτλο «Στο πνεύμα των Χριστουγέννων: Ασυλία στις Διοικήσεις των Αγροτικών Συνεταιρισμών» και κάνοντας λόγο για «προκλητική παροχή αστικής και φορολογικής ασυλίας σε στελέχη των αγροτικών οργανώσεων, που ελέγχονται μεταξύ άλλων για οικονομικές ατασθαλίες».Αξίζει, δε, να σημειωθεί ότι ο ίδιος ο Αλέξης Τσίπρας είχε παραθέσει μόλις στις 29 Μαρτίου σε προ ημερησίας διατάξεως συζήτηση την εν λόγω τροπολογία της κυβέρνησης Σαμαρά ως χαρακτηριστικό παράδειγμα διαφθοράς ΝΔ – ΠΑΣΟΚ.Κατόπιν όλων αυτών προκαλεί αίσθηση και ερωτηματικά το γιατί οι τέσσερις βουλευτές του ΣΥΡΙΖΑ κατέθεσαν τη συγκεκριμένη τροπολογία και φυσικά γιατί την απέσυραν – αν επιβεβαιωθεί - με διαδικασίες express. Πληροφορίες πάντως θέλουν τη ΝΔ να προετοίμαζε δριμύτατη επίθεση εναντίον της κυβέρνησης κατά τη συζήτηση στην Ολομέλεια.

Πηγή: skai.gr - Ναντίν Χαρδαλιά